《过李氏园》
宋代·李复

伊川北首始知春，问路停骖仆候门。
垂柳万颦梅一笑，苍松四出石双蹲。
高人旧隐家风远，祥兆开先国邑尊。
昔岁往来曾驻跸，从臣遗刻在云根。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。